**Sunt consultati talmacitori de vise**

*Marin Sorescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Betia funigeilor, doar ea,

Imi aminteste, vag, ca sunt in mai.

Privesc tacut inconstienta nea,

Pe care, iata, inca n-o cantai.

Desigur, este-o primavara grea.

Si cantecul s-a infundat pe nai.

Acestei clipe nu i-as spune, 'stai'!,

Desi ea zboara chiar cu viata mea.

Usile toate-mi sunt, fatis, inchise,

Mi-i versul vas, ce nu mai intra-n port.

Si tot mai comploteaza in culise!

Prietenii-mi viseaza carti nescrise,

Si ma viseaza alb ca varul, mort,

Sunt consultati talmacitori de vise.